Bologna jiksru rekord negattiv Skond statistika, Bologna kisru rekord ferm negattiv hekk kif qalgħu minn tal-inqas goal fi 38 partita konsekuttiva. Hekk kif huma sfaw megħluba minn Lazio bl-iskor ta' 2-1, id-difiża tar-Rossoblú saert waħda mill-agħar difiżi fil-kampjonat Taljan hekk kif ilhom sa mill-istaġun li għadda jaqilgħu il-goals. Il-coach Sinisa Mihajlovic qal li se jkun qed jaħdem sew fuq din il-problema u ma eskludiex li jista' jakkwista difensuri ladarba jiftaħ is-suq tat-trasferimenti ta' Jannar. B'hekk Bologna laħqu r-rekord negattiv tat-tim Ġermaniż ta' MSV Duisburg li kien ilu sa mis-sena 1975. L-aħħar darba li Bologna ma qalgħux goal kien fil-25 ta' Settembru tas-sena l-oħra fil-logħba kontra Genoa li spiċċat fi draw ta' 0-0. Minn dakinhar 'l hawn huma sofrew total ta' 69 goal.